Στις 17 Ιουλίου 2014 συνετρίβη στην περιφέρεια του Ντόνετσκ, (48°07′38″N 38°31′35″E﻿ / ﻿48.12722°N 38.52639°E﻿ / 48.12722; 38.52639Συντεταγμένες: 48°07′38″N 38°31′35″E﻿ / ﻿48.12722°N 38.52639°E﻿ / 48.12722; 38.52639:111)στην Ανατολική Ουκρανία, κοντά στα ρωσοουκρανικά σύνορα, ένα Boeing 777-2H6ER των μαλαισιανών αερογραμμών που εκτελούσε την πτήση Άμστερνταμ -Κουάλα Λουμπούρ (**Πτήση MH17**). Στο αεροπλάνο επέβαιναν 298 άνθρωποι που όλοι έχασαν τη ζωή τους. 

Το αεροπλάνο χτυπήθηκε από πύραυλο εδάφους –αέρος ενώ πετούσε σε ύψος 33.000 ποδών. Το πόρισμα για τα αίτια του δυστυχήματος δημοσιεύτηκε τον Οκτώβριο του 2015.

Η πτήση MH17
------------

Το αεροπλάνο, ένα Boeing 777-2H6ER, που είχε κάνει την πρώτη του πτήση στις 17 Ιουλίου του 1997 και είχε παραληφθεί από τις Μαλαισιανές Αερογραμμές δώδεκα μέρες αργότερα, είχε ξεκινήσει από το Άμστερνταμ στις 12:15 τοπική ώρα (10:15 GMT). Προορισμός του ήταν η Κουάλα Λουμπούρ στην οποία επρόκειτο να φτάσει έντεκα ώρες και σαράντα πέντε λεπτά αργότερα, δηλαδή στις 6:10 ώρα Μαλαισίας, το πρωί του Σαββάτου 18 Ιουλίου. Τέσσερις ώρες αργότερα η υπηρεσία ελέγχου της εναέριας κυκλοφορίας της Ουκρανίας ανακοίνωσε ότι έχασε επαφή με την πτήση MH17.

Το αεροπλάνο συνετρίβη βόρεια της πόλης Τορέζ (Torez), στην περιφέρεια του Ντόνετσκ, κοντά στα σύνορα Ουκρανίας –Ρωσίας.

Οι επιβάτες
-----------

Στο αεροπλάνο επέβαιναν συνολικά 298 άτομα (283 επιβάτες, από τους οποίους 80 ήταν παιδιά, και 15 μέλη του πληρώματος) και προέρχονταν από τουλάχιστον 15 διαφορετικές χώρες με την πλειονότητα να είναι από την Ολλανδία. 

Πολλοί από τους επιβάτες πήγαιναν στην Μελβούρνη για να συμμετάσχουν στην 20η Διεθνή Διάσκεψη του Παγκοσμίου Οργανισμού Υγείας για το AIDS. Μεταξύ αυτών ήταν και ο Γεπ Λάνγκε από την Ολλανδία, καθηγητής Ιατρικής στο Ακαδημαϊκό Ιατρικό Κέντρο του Πανεπιστημίου του Άμστερνταμ και πρώην Πρόεδρος της Διεθνούς Ένωσης για το AIDS (International AIDS Society -IAS).

Μεταξύ των επιβατών ήταν και ο Ολλανδός γερουσιαστής Βίλεμ Βίτεφεεν (Willem Witteveen).

Αίτια της συντριβής
-------------------

Υπάρχουν οι εξής βασικές εκδοχές σχετικά με την κατάρριψη του αεροπλάνου: κατάρριψη από πύραυλο εδάφους-αέρα ή από πύραυλο αέρος-εδάφους. Η επικρατέστερη εκδοχή είναι αυτή της κατάρριψης από πύραυλο εδάφους-αέρος, αλλά ως προς την πλευρά που φέρει την ευθύνη δεν υπάρχουν οριστικές αποδείξεις. Τα δυτικά μέσα ενημέρωσης εικάζουν ότι η Ρωσία προμήθευσε τους πυραύλους στους αντάρτες της ανατολικής Ουκρανίας. Παράλληλα, τα Ρωσικά μέσα ενημέρωσης κατονομάζουν τον στρατό της Ουκρανίας. Και οι δύο πλευρές παρουσιάζουν αποδείξεις, οι οποίες αμφισβητούνται από την άλλη πλευρά. 

Η Ουκρανική εκδοχή των γεγονότων είναι η ακόλουθη: Λίγο μετά την κατάρριψη του αεροπλάνου, ο διοικητής της φιλορωσικής Πολιτοφυλακής του Ντόνμπας (Donbass People's Militia) Ιγκόρ Γκίρκιν (Igor Girkin) ανέφερε στην υπηρεσία κοινωνικής δικτύωσης VKontakte, ότι αντάρτες είχαν καταρρίψει ένα αεροπλάνο Antonov An-26, την ίδια περίπου ώρα και στην ίδια περιοχή όπου συνετρίβη η πτήση MH17 των Μαλαισιανών αερογραμμών.  Το προηγούμενο διάστημα φιλορώσοι αντάρτες είχαν καταρρίψει αεροπλάνα του ουκρανικού στρατού: στις 14 Ιουνίου του 2014 ένα Ilyushin Il-76, κατά τη διάρκεια προσγείωσής του στο Διεθνές Αεροδρόμιο του Λουχάνσκ, με αποτέλεσμα να χάσουν τη ζωή τους 49 αξιωματικοί και στρατιώτες του ουκρανικού στρατού και ένα μήνα αργότερα ένα An-26 που πετούσε στα 21.000 πόδια. Αφού έγινε γνωστό ότι το αεροπλάνο ήταν επιβατικό, η ανάρτηση αυτή σβήστηκε και στον λογαριασμό που είχε χρησιμοποιηθεί αναφερόταν ότι ο Γκίρκιν δεν είχε επίσημο λογαριασμό στο VKontakte. 

Ο Anton Gerashchenko, αξιωματούχος του ουκρανικού υπουργείου εξωτερικών ανέφερε ότι το αεροπλάνο «κατερρίφθη από πύραυλο εδάφους - αέρος από τους τρομοκράτες». Από την άλλη πλευρά εκπρόσωποι της λεγόμενης Λαϊκής Δημοκρατίας του Λουγκάνσκ δήλωσαν ότι είχαν δει ένα ουκρανικό αεροπλάνο, και συγκεκριμένα ένα Su-25 να καταρρίπτει το Boeing και ορισμένοι εκπρόσωποι της Λαϊκής Δημοκρατίας του Ντόνετσκ ανέφεραν ότι είδαν ότι είχε χτυπηθεί ένα στρατιωτικό An-26 ενώ άλλοι δήλωσαν ότι οι αντάρτες δε διαθέτουν πυραύλους που να φτάνουν σε τόσο μεγάλο ύψος. 

Όμως στις 29 Ιουνίου οι αντάρτες της λεγόμενης Λαϊκής Δημοκρατίας του Ντόνετσκ είχαν αναφέρει στο Twitter ότι είχαν καταλάβει μια συστοιχία πυραύλων Buk του ουκρανικού στρατού και ανάρτησαν και φωτογραφία. Και η ανάρτηση αυτή σβήστηκε μετά την κατάρριψη του αεροπλάνου.

Στις 18 Ιουλίου μια ουκρανική εφημερίδα είχε αναφέρει ότι υπήρχαν φωτογραφίες στρατιωτικών οχημάτων και ενός ένα φορτηγό που μετέφερε μια συστοιχία πυραύλων Buk, κοντά στο χωριό Dmitrovka.

### Πόρισμα 2015

Το τελικό πόρισμα της Ολλανδικής Επιτροπής Ασφάλειας για την πτήση MH17 δημοσιεύτηκε στις 13 Οκτωβρίου 2015. Σύμφωνα με αυτό η πτήση από το Άμστερνταμ προς την Κουάλα Λουμπούρ καταρρίφθηκε από σοβιετικής κατασκευής πυραυλικό σύστημα στις 17 Ιουλίου 2014 σκοτώνοντας 298 άτομα. 

### Πόρισμα 2018

Οι ερευνητές «κατέληξαν πως ο πύραυλος Bouk - Telar, που κατέρριψε το αεροσκάφος, προερχόταν από την 53η ταξιαρχία αντιαεροπορικής άμυνας που έχει την έδρα της στο Κουρσκ, στη Ρωσία», ανακοίνωσε ο Ολλανδός ερευνητής Βίλμπερτ Παουλίσεν, γεγονός που η Ρωσία αρνήθηκε για μια ακόμα φορά.

Παραπομπές
----------

1. ↑   ﻿Crash of Malaysia Airlines flight MH17 Hrabove, Ukraine, 17 July 2014﻿ (Report). Dutch Safety Board. 13 October 2015. Αρχειοθετήθηκε από το πρωτότυπο στις 2015-10-13.. Ανακτήθηκε στις 2023-05-01.
2. ↑  «Malaysia Airlines flight MH17 shot down over Ukraine, 298 dead». *The Sydney Morning Herald*.. Ανακτήθηκε στις 17 July 2014.
3. ↑  Zverev, Anton (17 July 2014). «Malaysian airliner downed in Ukraine war zone, 295 dead». Reuters. Αρχειοθετήθηκε από το πρωτότυπο στις 2014-07-17.. Ανακτήθηκε στις 17 July 2014.
4. ↑  de Carbonnel, Alissa (17 July 2014). «Malaysian passenger plane crashes in Ukraine near Russian border -Ifax». Reuters. Αρχειοθετήθηκε από το πρωτότυπο στις 2014-07-18.. Ανακτήθηκε στις 17 July 2014.
5. ↑  Lillebuen, Steve (18 July 2014). «Crash claims top AIDS researchers heading to Melbourne».. Ανακτήθηκε στις 18 July 2014.
6. ↑  Pearlman, Jonathan (18 July 2014). «Leading HIV researchers lost as flight MH17 is downed in Ukraine». Telegraph Media Group Limited. Αρχειοθετήθηκε από το πρωτότυπο στις 2020-06-17.. Ανακτήθηκε στις 18 July 2014.
7. ↑  Hogan, Caelainn; Eunjung Cha, Ariana (18 July 2014). «Top AIDS researcher and others in field perished on MH17».. Ανακτήθηκε στις 18 July 2014.
8. ↑  Miller, Christopher. «Pro-Russian Rebel Commander: 'We Did Warn You — Do Not Fly in Our Sky'». .
9. ↑  Sterbenz, Christina (17 July 2014). «Pro-Russian Rebel Leader: 'We Have Warned Them — Not To Fly In "Our Sky"'». Business Insider. .
10. ↑  Zverev, Anton (17 July 2014). «Malaysian airliner downed in Ukraine war zone, 295 dead». Reuters. Αρχειοθετήθηκε από το πρωτότυπο στις 2014-07-17.. Ανακτήθηκε στις 2014-07-19.
11. ↑  «Ukraine Separatist Social Media Site Claims Plane Downing». 18 July 2014. .
12. ↑  «Katastrofa malezyjskiego samolotu na granicy rosyjsko-ukraińskiej. Prawie 300 ofiar. Prezydent Ukrainy: Mógł zostać zestrzelony» (στα Polish). Gazeta.pl. 17 July 2014.. Ανακτήθηκε στις 17 July 2014.
13. ↑  Bright, Arthur (17 July 2014). «Web evidence points to pro-Russia rebels in downing of MH17». *The Christian Science Monitor*. Αρχειοθετήθηκε από το πρωτότυπο στις 18 July 2014.. Ανακτήθηκε στις 19 July 2014.
14. ↑  Yuhas, Alan (7 July 2014). «Malaysia Airlines plane MH17 crashes in Ukraine – live updates». *The Guardian*.. Ανακτήθηκε στις 17 July 2014.
15. ↑  «ЛНР: Boeing сбил украинский Су-25». Gazeta.ru. 17 Ιουλίου 2014. Ανακτήθηκε στις 18 Ιουλίου 2014.
16. ↑  Sanchez, Raf (17 July 2014). «Ukrainian separatists suspected of bringing down Malaysia Airlines flight on Russian border». *The Telegraph*.. Ανακτήθηκε στις 19 July 2014.
17. ↑  «У мережі з'явилися фото, як бойовики в четвер перевозили "Бук"». Ukrainskaya Pravda. 18 Ιουλίου 2014. Ανακτήθηκε στις 18 Ιουλίου 2014.
18. ↑  Sky News Αρχειοθετήθηκε 2015-10-15 στο Wayback Machine. 13-10-2015.
19. ↑  , 24-05-2018.